نایجریانینگ شمال – شرقیده ترور تشکیلاتی بوکو حرام تامانیدن اویوشتیریلگن هجوم عاقبتیده 12 کیشی حیاتینی یوقاتدی.
یوبی ایالتی پولیس باشقرووی سوزچیسی دونگوس عبدالکریم محلی مطبوعاتگه بیرگن بیاناتده تروریست جنگریلرنینگ گئیدام منطقه سیگه هجوم اویوشتیرگنینی ایتدی.
عبدالکریم هجوم عاقبتیده بیر پولیس و ایککی ته عیال بیلن بیر قطارده 12 کیشی نینگ جان بیرگن لیگینی قید ایتدی.
خوددی شو هجوم عاقبتیده انچه کیشی نینگ یره لنگن لیگینی معلوم قیلگن عبدالکریم منطقه ده جایلشگن مکتبلرنینگ اوتگه بیریلگن لیگینی بیلدیردی.
نایجریاده ترور تشکیلاتی بوکو حرام نینگ قورووچیسی محمد یوسف نینگ اوغلی ابو مصاب البرناوی 2009 ییلی آته سی اولگندن کیین بوکو حرام نینگ سوزچیسی ایتیب اعیین قیلینگندی.
شونده ی بولیب بوکو حرام ترور تشکیلاتی 2009 ییلیدن بیری تروریستیک هجوملر اویوشتیرماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
